ນາຍອາຣິສມັນ ຜູ້ນຳເສື້ອແດງໄທ ຖືກປະກັນໂຕ ອອກມາ
ສານອຸທອນຂອງໄທ ອະນຸຍາດໃຫ້ປະກັນໂຕ ນາຍອາຣິສມັນ ພົງເຮືອງຣອງ ຜູ້ນຳຄົນນຶ່ງ ຂອງພວກປະທ້ວງເສື້ອແດງ.
ສານແຫ່ງນຶ່ງຂອງໄທໄດ້ອະນຸຍາດໃຫ້ປະກັນໂຕຜູ້ນຳຄົນສຳຄັນຂອງຂະບວນປະທ້ວງພວກ ເສື້ອແດງຫຼື ນປຊ ທີ່ໄດ້ຖືກເຈົ້າໜ້າທີ່ຄວບຄຸມໂຕໄວ້ໃນຂໍ້ຫາກໍ່ການຮ້າຍພົວພັນກັບການປະ ທ້ວງຢ່າງຮຸນແຮງໃນປີກາຍນີ້ ນາຍອາຣິສມັນ ພົງເຮືອງຣອງ ທີ່ໄດ້ເຂົ້າມອບໂຕຕໍ່ເຈົ້າໜ້າທີ່ ໃນຕົ້ນເດືອນນີ້ເພື່ອຕໍ່ສູ້ຄະດີ ນັ້ນ ໄດ້ຖືກປ່ອຍໃນມື້ວັນພຸດວານນີ້ໂດຍໄດ້ວາງຄ່າເງິນປະກັນ 190000 ບາດ ນາຍອາຣິສມັນໄດ້ສາມາດຫຼົບໜີການຈັບກຸມໄປໄດ້ຢ່າງຫວຸດຫວິດໃນເດືອນເມສາລຸນຫຼັງທີ່ ໄດ້ມີການປະທ້ວງຕໍ່ຕ້ານລັດຖະບານຂະໜາດໃຫຍ່ ເປັນເວລາຫຼາຍອາທິດ ທີ່ບາງກອກນະ ຄອນຫຼວງຂອງໄທ ຊຶ່ງໃນລະຫວ່າງນັ້ນມີຜູ້ເສຍຊີວິດຢ່າງນ້ອຍ 90 ຄົນສ່ວນໃຫຍ່ແລ້ວເປັນ ພົນລະເຮືອນ ສານອຸທອນແຫ່ງນຶ່ງຂອງໄທ ໄດ້ອະນຸມັດຕໍ່ການພະຍາຍາມຂໍປະກັນໂຕຄັ້ງທີ 3 ຂອງນາຍ ອາຣິສມັນຍ້ອນສານກ່າວວ່າ ບໍ່ມີທ່າທາງວ່າຜູ້ກ່ຽວຈະຫຼົບໜີອອກຈາກປະເທດອີກ ສານດັ່ງກ່າວໄດ້ຫ້າມບໍ່ໃຫ້ນາຍອາຣິສມັນ ເດີນທາງອອກໄປຕ່າງປະເທດຊຶ່ງເປັນເງື່ອນໄຂ ນຶ່ງໃນການປະກັນໂຕຜູ້ກ່ຽວ